България | Съдът отново отложи делото за инцидента в дискотека "Индиго" - Dnevnik.bg
10:59, 09 юни 05 , 294
Състав на Софийския градски съд отложи за 1 и 2 декември делото за инцидента в столичната дискотека "Индиго".
На 21 декември 2001 г. седем деца загинаха, а други 12 пострадаха пред входа на дискотеката. Обвиняеми по делото са управителят на дискотеката Ангел Николов, бодигардовете Анри Силаги и Георги Василев, собственикът на младежката кооперация "Ялта" Красимир Илиев, главният архитект на София Стоян Янев и председателят на тогавашния Комитет за младежта, физическото възпитание и спорта Цвятко Барчовски.
Делото днес беше отложено заради неявяването на защитника на Барчовски - адвокат Копринкова, за което пред съда е представен болничен лист. В съдебната зала Барчовски изрично пожела да бъде представляван от адвокат Копринкова, а не от упълномощения от нея друг защитник.